PATVIRTINTA

Šilutės r. Švėkšnos lopšelio-darželio

direktoriaus 2023 m. vasario 23 d.

įsakymu Nr. V1-10

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS**

 „**APJUOSKIM DARŽELĮ TAUTINE JUOSTA“**

**NUOSTATAI**

# **I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų virtualios kūrybinių darbų parodos ,,Apjuoskim darželį tautine juosta“ (toliau – paroda) nuostatai reglamentuoja parodos tikslą, uždavinius, dalyvius, organizavimo tvarką, reikalavimus darbams.
2. Parodą organizuoja Šilutės r. Švėkšnos lopšelis-darželis. Atsakingas asmuo – ikimokyklinio ugdymo mokytoja Raimonda Būdvytė.
3. Parodos partneris Šilutės rajono Švietimo pagalbos tarnyba.
4. Parodos nuostatai skelbiami Švėkšnos lopšelio-darželio internetinėje svetainėje [www.sveksnosdarzelis.lt](http://www.sveksnosdarzelis.lt) ir Šilutės rajono Švietimo pagalbos tarnybos naujienų puslapyje.

# **II SKYRIUS**

**TIKSLAS IR UŽDAVINIAI**

1. **Parodos tikslas** – ugdyti vaikų pilietiškumą, skatinti pažinti savo kraštą ir pastebėti jo unikalumą.
2. **Uždaviniai:**
3. Puoselėti patriotiškumo, tautiškumo, pasididžiavimo savo gimtine vertybines nuostatas, įprasminant Lietuvos valstybės švenčių svarbą.
4. Ugdyti tautinį sąmoningumą, pagarbą ir meilę Lietuvos kultūrai, tradicijoms.
5. Skatinti vaikų kūrybiškumą ir saviraišką.
6. Dalintis gerąja patirtimi.

# **III SKYRIUS**

**DALYVIAI**

1. Projekte kviečiami dalyvauti ikimokyklinio ir priešmokyklinio ugdymo įstaigų pedagogai ir ugdytiniai.

# **IV SKYRIUS**

**PARODOS ORGANIZAVIMO TVARKA**

8. Parodos dalyviai tautines juostas piešia, klijuoja, aplikuoja, kerpa, siuva, pina ir kt. Darbai atliekami įvairiomis tradicinėmis ir netradicinėmis dailės priemonėmis, įvairiomis atlikimo technikomis.

9. Projekto metu nufotografuotą atliktą darbą (be vaikų veidų) dalyviai kelią į uždarą **facebook grupę „Apjuoskim darželį tautine juosta**“. Įkeliant nuotrauką viršuje būtina nurodyti ugdymo įstaigos pilną pavadinimą, vaiko vardą, pavardę, vaiko metus ir mokytojo vardą, pavardę. Darbų nuotraukos į virtualią aplinką keliamos iki 2023 m. kovo 30 dienos.

10. Mokytojai vadovavę darbams ir užsiregistravę **semiplius.lt** sistemoje gaus Šilutės rajono Švietimo pagalbos tarnybos metodinės veiklos pažymą.

11. Kontaktinis asmuo informacijai – ikimokyklinio ugdymo mokytoja Raimonda Būdvytė, el. paštas Raimonda.n.15@gmail.com.

# **V SKYRIUS**

**BAIGIAMOSIOS NUOSTATOS**

12. Dalyvavimas projekte reiškia dalyvių sutikimą, kad vaikų darbai, vaikų vardas, pavardė, metai būtų skelbiami nepažeidžiant bendrojo duomenų apsaugos reglamento nuostatų ir talpinami socialinio tinklo Facebook uždaroje grupėje.

13. Projekto organizatoriai turi teisę dalyvių darbų fotografijas publikuoti Švėkšnos lopšelio-darželio interneto svetainėje. Visoms dalyvavusioms įstaigoms bus išsiųsti Šilutės r. Švėkšnos lopšelio-darželio padėkos raštai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_